fi fi fi fi fi fi fi fi fi fi tr fi fi fi eo fi en fi tr fi fi fi fi fi fi fi fi fi fi fi fi fi fi fi fi fi fi fi fi fi fi fi fi es fi fi fi fi fi fi fi fi fi fi fi fi fi fi fi fi fi fi fi fi fi fi fi fi en fi fi en fi fi fi fi fi ru fi fi en en es en es en fi fi fi fi fi en lv fi en fi en fi fr en fi en fi fi fr en fi fi fi fi de en en de
Kitaransoitto, kesä ja muut kiireet - Samulin blog - Rockway
Kitara Koskettimet Laulu Ukulele Rummut Basso Biisinteko Viihde
Omassa opetustyössäni törmään oppilaitteni kanssa jatkuvasti ilmiöön, jossa kitaran soittaminen jää käytännössä kokonaan tauolle kesän muiden aktiviteettien vuoksi. Asiaa monesti perustellaan kesäkiireillä, kuten mökkeilyllä, veneilyllä, marjastuksella tai matkoilla. Soittamista voidaan jatkaa sitten taas lomien päätyttyä, mikäli motivaatio enää löytyy pitkän tauon jälkeen. Pidempien taukojen pitäminen varsinkin harrastuksen alussa on usein syy koko harrastuksen lopettamiselle.
“Avainsanat taitojen ylläpitämiselle ovat säännöllisyys ja määrätietoisuus, joille pitkät kesätauot ovat pahinta myrkkyä.”
Olen täysin sitä mieltä, että kyse ei ole todellisista kiireistä vaan motivaatiosta. Kun into soittamista kohtaan on tarpeeksi suurta, löytyy sille myös aikaa, helposti. Eikä ajan järjestäminen soittamiselle ole edes välttämättä pois muilta aktiviteeteilta.
Minulla on monia oppilaita, jotka kokevat, että vuosienkin harjoittelun jälkeen homma ei mene eteenpäin ja junnaa paikoillaan. Syy tähän on juurikin edellä mainitut seikat. Soitossa on pitkiä taukoja ja harjoittelu pyörii samojen teemojen ympärillä tai samojen jo osattujen asioiden soittelemisella. Tällöin taidot eivät kartu ja siitä syntyy helposti turhautumisen kierre, mikä lopulta johtaa soittamisen lopettamiseen. Tähän on kuitenkin helppoa tehdä muutos mutta sitä ei voi kenellekään pakottaa. Kysy siis itseltäsi, haluatko todella oppia soittamaan?
Jokaisen ei tietenkään tarvitse tulla ammattilaiseksi, mutta on hyvä tiedostaa ja muistella syitä harrastuksen aloittamiselle.
Kukaan ei varmasti halua tuhlata aikaansa tekemiseen, mikä ei johda mihinkään. Oli se sitten mielihyvän tunne tai kehittyimen plektratekniikassa.
Ei tarvitse haluta tulla ammattikitaristiksi mutta kaikessa harjoittelussa on varmasti motivoivaa huomata kehittyvänsä. Kun taidot kehittyvät saat enemmän iloa irti soittamisesta kun se tuntuu helpommalta ja palkitevammalta.
Jos oikeasti haluat oppia soittamaan ei treenaamiseen ryhtymisen pitäisi tuntua pakottamiselta vaan omalta luksusajalta, jolloin saat hetken keskittyä siihen mistä nautit!
Tästä olen puhunut paljon myös Rockwaylla, mutta mielestäni soittoharjoittelun suunnittelu on avain kehitykseen.
Mikäli vastauksesi kysymykseen “haluatko oppia soittamaan?” on myönteinen, voimme lähteä suunnittelemaan harjoitteluasi. Tärkeimmät avainsanat ovat säännöllisyys ja treenin sisältö. Kitaran soittelu ja harjoittelu ovat kaksi eri asiaa, jotka ovat tärkeä kyetä erottamaan toisistaan. Kumpikin näistä seikoista ovat tärkeitä, mutta soittelu on enemmänkin vapaamuotoista musisointia ja jammailua, jonka tarkoitus ei ole yleensä kartuttaa taitoja. Harjoittelu sen sijaan keskittyy taitojen määrätietoiseen eteenpäin viemiseen, jossa keskitytään uusien asioiden opetteluun tai heikkojen kohtien vahvistamiseen soittamisessa.
Selvitä ja ole tietoinen ajankäytöstäsi
Ole realistinen sen kanssa, miten paljon sinulla on aikaa ja halua soittamiselle. Sanotaan, että jos voit soittaa noin puoli tuntia neljä kertaa viikossa pysyy tuntuma kitaraan hyvin yllä ja voit viedä taitojasi paljon eteenpäin.
Tämä on kuitenkin niin vähäinen määrä, että on hyvä ymmärtää ja hyväksyä, että kehittyminen ei ole tällä määrällä välttämättä valtavan nopeaa.
Nopeaan kehittymiseen vaaditaan päivittäistä harjoittelua vähintään tunnin verran. Tämäkään ei silti lopulta ole valtava aika ottaen huomioon mihin kaikkeen ihmiset käyttävät aikaansa. Päivittäin kuuluu aikaa suurimmalta osalta ihmisistä useita tunteja tv:n sekä mobiililaitteiden parissa. Joten edelleenkin, mikäli haluat oppia soittamaan voit varmasti käyttää osan tästä ajasta kitaran parissa. Vartin tuokio soittimen kanssa neljästi viikossa varmasti on löydettävissä “kiireestä” huolimatta. Kesä tuskin on oikeasti sen kiireisempää aikaa kuin arki syksyllä.
Tehokas harjoittelu tarkoittaa sitä, että saat mahdollisimman suuria tuloksia mahdollisimman lyhyessä ajassa. Tämä ajatus luonnollisesti tukee kaikkia, jotka kokevat ettei aikaa soittamiselle ole tarpeeksi. Tutustu tehokkaan harjoittelun oppaaseen tästä linkistä:
Muista, että kitara on pieni ja kevyt soitin
Kitara on yksi helpposoittoisimmasta soittimista ajatellen matkustelua. Jos olisit esimerkiksi rumpali tai pianisti, jäisi soitin varmasti kotiin mökkireissulle lähtiessäsi. Kitaran voit sen sijaan ottaa hyvin helposti mukaan ja harjoitella sitä vaikka pihakeinussa. Mikäpä sen mukavampaa kesäpuuhaa kuin jonkin selkeän harjoituksen kertaaminen aurinkovarjon alla kylmä juoma edessä!
Tee soittohetkistä mahdollisimman miellyttäviä sulkemalla hetkeksi muut ärsykkeet pois kuten matkapuhelimet ja varaamalla viereen virvokkeita ja hyvä istuma-alusta. Varaa harjoittelulle selkeä aika ja kerro muille kanssaolijoillesi, että tämä hetki on sinun. Toisaalta jotkin tekniset harjoitukset voi tehdä esimerkiksi sähkökitaralla ilman vahvistinta vaikka illanistujaisten yhteydessä. Usein itselläni saattaa olla kitara sylissä vieraidenkin läsnä ollessa ja voin keskustelun lomassa soittaa yksinkertaista plektraharjoitusta, joka vaatii paljon toistoja.
Ääntä tästä ei juuri lähden mutta tunnen sormissani kun soitto menee oikein eikä tästä kukaan häiriinny. Päinvastoin usein ihmiset pitävät sitä hauskana samalla kun joku hieman musisoi yhdessäolon lomassa.
Kitaraa on helppo kuljettaa mukana mihin menetkin ja pieni aika sille on helppo järjestää missä vain. Itselläni on lapsuuden mökkireissuista mukavia muistoja kun otin akustisen kitarani mukaan matkaan ja harjoittelin pihakeinussa samba-kitarointia. Saatoin ottaa useammankin lyhyen treenisession päivän aikana ja viikon reissun jälkeen harjoiteltava kappale olikin jo hallussa ja taidot olivat näin karttuneet mukavissa olosuhteissa kuin varkain.
Jotta taitosi kehittyisivät kitaran kanssa on harjoittelulla oltava suunta, jota kohti harjoittelet. Ilman suuntaa muuttuu harjoittelu soitteluksi eikä kehitystä tapahdu. Tästä syystä onkin tärkeää miettiä, mitä haluat oppia. Se voi olla vaikkapa lyhyt samba-kappale, bluesimprovisoinnin alkeet tai oppia säestämään J. Karjalaisen Hän-kappale.
Selkeä tavoite viitoittaa harjoittelua ja määrittää minkätyyppisiä asioita sinun tulee hallita pystyäksesi soittamaan kyseinen asia. Mikäli kyse on bluesimprovisoinnista tulee sinun hallita mm. kielen bendaus-tekniikka, plektrankäsittelytaitoja, muutamia asteikkoja sekä sointuihin reagoimista. Tässä on heti muutamia selkeitä teemoja, joita voi kutakin harjoitella vaikkapa 10 minuuttia kunkin treenisession aikana. Nyt soitto on suunniteltua ja määrätietoista, jolla on selkeä päämäärä. Voit seurata ja mitata kehittymistä esimerkiksi kuvaamalla kännykän kameralla lähtötason. Kielen bendauksen kehittämiseen voidaan valita yksi selkeä likki vaikkapa Stevie Ray Vaughanin soolosta, kuten alla on esitetty:
Kun kuvaat itsesi soittamassa kyseistä likkiä saat muistiin lähtötason, josta lähdet liikkeelle. Jos harjoittelet kyseistä kuviota esimerkiksi viisi kertaa viikossa kymmenen minuutin pätkissä on se varmasti aivan eri tasolla viikon päästä. Voit taas kuvata tässä kohtaa pätkän itsestäsi soittamassa tätä ja näiden välietappien avulla voit helposti seurata kehitystä. Aseta harjoittelulle myös päämäärä, jotta kuviota ei tarvitse treenata määrättömän kauan. Hyvä tapa asettaa tavoite jollekin musiikilliselle kuviolle on tempo. Kun voit soittaa kuvion tiettyyn tempoon eli tavoitenopeudella voidaan ajatella sen olevan hallussa.
Tutustu tällä kurssilla SRV:n bluessoittoon.
Mikäli em. kuvio soitetaan alkuperäisessä soolossa tempoon 120bpm, on tämä selkeä tempotavoite, jota kohti treenataan. Selvitä aluksi oma lähtötemposi, johon pystyt kuvion helposti soittamaan. Harjoittele kuviota metronomin kanssa kymmenen minuutin pätkissä viisi kertaa viikossa ja kun alkaa tuntumaan, että se sujuu helposti silloisessa tempossa nosta metronomin lukemaa 5-10 pykälää. Jatka tällä metodilla kunnes olet tavoitteessasi ja välietappifilmausten avulla voit seurata kehitystäsi ja muutenkin tarkkailla soittoasi.
Tämäntyyppinen harjoittelu on nimenomaan suunniteltua ja määrätietoista, joka johtaa nopeasti haluttuihin tuloksiin. Aikaa se ei vie sen enempää kuin päämäärätön soittelu eikä ole sen vähemmän hauskaakaan vaan päinvastoin. Kun huomaat kehittyväsi, ruokkii se edelleen motivaatiotasi, joka kannustaa jatkamaan harjoittelua. Itsensä kehittäminen myös lisää henkistä hyvinvointia ja koet itsesi taitavammaksi, joka on hyväksi terveelle itsetunnolle.
Lue lisää metronomin käytöstä aiemmasta blogistani.
Mitä selkeämpää harjoittelusi on, sitä nopeammin kehityt. Kun tiedät tarkasti mitä treenaat, miten treenaat sekä mitä varten treenaat on harjoittelusi tehokasta ja samalla säästät myös aikaa. Opettajana olen monesti törmännyt tilanteeseen, jossa on kaksi suurin piirtein samanikäistä oppilasta ja jotka ovat soittaneet yhtä kauan. Siitä huolimatta toinen oppilaista on huomattavasti kehittyneempi soittajana kuin toinen. Kyse on toki myös harjoittelumääristä mutta ennen kaikkea selkeämmästä ja tehokkaammasta harjoittelutavasta.
Toisen oppilaan treenaus on määrätiedotonta ja niitä näitä soittelevaa kun taas toisella se on suunniteltua ja innokasta. Tavoitteena voi olla vaikkapa lempisoolon haltuunotto ja oppilas ymmärtää mitä sen soittaminen edellyttää. Näitä taitoja tulee harjoitella erikseen ja sooloa treenata lyhyissä pätkissä, jolloin voi keskittyä sen eri osasiin intensiivisesti. Kun kukin osanen on hallussa yhdistetään ne kokonaiseksi sooloksi.
Älä pidä kesää soittamisen vihollisena tai soittamista kesän vihollisena vaan käytä näitä kumpaakin asiaa hyväksesi. Kun haluat oppia soittamaan ja kehittyä siinä on kesä oivallista aikaa tähän tarkoitukseen. Lomalla kuuluu tehdä itselle mieluisia asioita, joihin kitaransoitto lukeutuu. Sinun ei tarvitse istua kuitenkaan joka päivä koko aikaa sisällä soittimen kanssa vaan niin kuin edellä on kerrattu, voit lyhyillä sessioilla viedä taitojasi eteenpäin. Voit käyttää kesää hyväksesi myös asettamalla tavoitteen, jonka otat haltuun kesän eli kolmen kuukauden aikana.
Kolme kuukautta on pitkä aika ja on realistista ajatella, että siinä ajassa voit saada haltuun lähtötasosta riippuen useammankin kokonaisen kappaleen, oppia improvisoimaan, lukemaan nuotteja ja tutustua uuteen soittotekniikkaan.
Rockway tarjoaa oivallista materiaalia harjoitteluun. Palvelusta löytyy yli 3000 opetusvideota suomenkielellä. Nappa ilmainen kokeilu ja aloita vaikka heit!
Rockwayn tuottamat kurssit ovat täydellisiä nimenomaan tavoitteelliseen ja selkeään harjoitteluun. Kukin kurssi sisältää noin 20-30 videota, jotka muodostavat selkeän kokonaisuuden. Mikäli haluat oppia leirinuotiokomppauksen alkeet, löytyy siihenkin hyvin suunniteltu kurssikokonaisuus, jonka voi ottaa kesän aikana haltuun.
Tai jos haluat kehittää plektratekniikkaa niin siihenkin löytyy useampikin kurssikokonaisuus, jotka tukevat tehokasta treenaamista.
Rockwayn kurssimuotoinen tyyli tukee nimenomaan tehokkaan treenaamisen ajatusta. Kokonaisuus tähtää tiettyyn tavoitteeseen, jota varten treenataan useilla erillisillä treeneillä, jotka ovat yksittäisiä oppitunteja. Kukin oppitunti muodostaa yhden harjoituksen, jota harjoittelemalla säännöllisesti esimerkiksi kymmenen minuuttia päivässä vie sinua kohti suurempaa tavoitta, jonka kokonainen kurssi muodostaa. Et voi lähteä suoraan harjoittelemaan lopullista kokonaisuutta vaan siihen päästäksesi on käytävä läpi kurssin tarjoamat askeleet, jotka vievät suoraan kohti päämäärää.
Rockwayn kurssit tarjoavat siis valmiin sisällön treenaukselle, joka on ennalta käsin suunniteltu ja muotoiltu mahdollisimman selkeäksi omaksua. Sinun vain tarvitsee ottaa aika kitaran kanssa ja määrätietoisesti toteuttaa esitetyt harjoitukset. Materiaalin etsimiseen ja arvioimiseen ei tarvitse käyttää aikaa vaan ainoastaan olennaisimpaan eli soittamiseen.
Toivon, että tämä kirjoitus motivoi sinua harjoittelemaan kitaransoiton jaloa taitoa, jolla saat lopulta tuotettua iloa itsesi lisäksi myös muille.
Itämaisia sävyjä kitaransoittoon: Japani – Samulin blog
Patterniharjoittelulla lisää nopeutta soittoon ja sooloharjoitteluun – Samulin blog
Red Hot Chili Peppers – Snow kitaralla
Red Hot Chili Peppers on vuonna 1983 perustettu amerikkalainen rockyhtye. Sen nykyiset jäsenet ovat laulaja Anthony Kiedis, basisti Flea, rumpali Chad Smith sekä kitaristi John Frusciante. RHCP on yksi kaikkien aikojen...
Ed Sheeran – Photograph kitaralla
Ed Sheeran (1991-) on englantilainen laulaja, lauluntekijä, levytuottaja ja näyttelijä. Hän on yksi 2000-luvun suosituimpia poptähtiä ja myy keikoillaan kokonaisia stadioneja loppuun. Erikoista hänen esityksissään on...
Musiikin teoriakurssit kuuluvat olennaisena osana musiikin syvempään opiskeluun. Teorian tarkoitus on sanoittaa eri musiikin ilmiöitä ja selkeyttää musiikin ymmärtämistä niin soittajan kuin kuulijankin näkökulmasta...
Avoinna ma-pe 9 – 15
Copyright © Rockway Oy
Yli 10 000 opetusvideota suomeksi
Rockway.fi on kotimainen soitonopetuksen verkkopalvelu. Opi soittamaan täysin alkeista tai ota vaativat soittotekniikat ja biisit haltuun. Lunasta ilmainen viikon kokeilusi heti!
Our Spring Sale Has Started
You can see how this popup was set up in our step-by-step guide: https://wppopupmaker.com/guides/auto-opening-announcement-popups/